VIDELI STE...
Dnes ráno mi zabili agentku strelou zblízka do hlavy.
Asi to nie je náhoda.
ISIS nezvykne odvádzať takú čistú prácu.
Akoby ich vycvičil iný subjekt.
Nemáš zapaľovač?
Loď vyplávala, mieri za tebou do Marseille a potom do Ameriky.
Djinn Al Raqqa potvrdzuje, že je v Paríži s tou Britkou.
Povedz všetkým, že sa do zajtra večera vrátim na loď.
Dúfaš, že stretneš starých známych?
Len som tu roky nebola.
Adilah, toto šialenstvo musí skončiť.
Viem, kto to je.
Nie je to tak, ako sa zdá.
Výbušné zariadenie je na palube
a čoskoro vyrazíme do prístavu v USA.
Konečne vieme niečo, čo Američania nevedia.
Získali sme čerstvú správu. Na jednej lodi
je nejaké zariadenie, ktoré v americkom prístave vybuchne.
Zorganizovala to teroristická bunka.
Používajú mená z Knihy zázrakov.
Tú knihu mi ukázala v Istanbule.
Akoby chcela, aby som na to prišla.
Sľúbim ochranu jej a jej dcére.
6.00 na schodisku.
Sústredím sa na to, aby mi povedala meno tej lode.
Kuriér. Poznávacia značka mopedu AVT 92PF.
Kontrolujem evidenčnú značku vozidla...
Dostali sme sa do databázy, donáška do budovy je v poriadku.
Nech sú Američania pokojní.
Kuriér odchádza.
Doriti!
Viem, že tu má CIA aj DGSE ploštice.
Ak nočná služba ešte nespí,
cieľ je preč.
Opakujem, cieľ nejakým spôsobom ušiel.
ZÁVOJ
Haló.
Neviem, kto tu bol, ale v moje izbe je príšerný smrad.
Áno.
Dobre. Ďakujem.
Áno.
Ako, doriti?
Máme sledovacie zariadenia za 10 miliónov.
Sedem agentov obkľúčilo byt s jedným vchodom
a jedným východom.
Tak ako, doriti?
Imogen. Hovor.
Povedz svojim ľuďom, že má čierne džínsy a zelenú bundu.
To sú šaty, ktoré mi tu chýbajú.
A viem to,
lebo ja si svoju prácu odvádzam dobre.
Podľa Francúzov aj Američanov
za posledných pár hodín do budovy vošiel aj ju opustil jedine kuriér.
Takže môže byť ešte stále tu.
Áno. Nájdeš ho?
Iste.
Dobre, vážení, chlap, čo uskutočnil výmenu, je stále tu.
Opakujem, je na prízemí, ale nie nadlho.
Výšku a postavu má ako Adilah. Má na sebe šedý overal.
Bola to šikovná operácia.
Vošiel ako kuriér a vyjde ako upratovač.
Určite je členom teroristickej bunky.
Pošlite posily. Je mi fuk, či Francúzov alebo Američanov.
Potrebujem s ním len päť minút osamote.
Rozumiete?
Prepáčte!
Stojte.
Čo chcete?
Asi čoskoro zavolajú, či šlo všetko podľa plánu.
Len čo to spravia, toto ich vystopuje.
Ja hovor zdvihnem a zistíme, pre koho robíte.
Predpokladám, že vám to zavarí.
Alebo mi jednoducho poviete, kam išla.
Odídete. A užijete si zvyšok dňa.
Nechcem žiadne problémy.
Odkiaľ ste?
Poľsko? Rusko?
Ako sa rozhodnete?
Ruky hore!
Za ním!
Tam je!
- Ste ozbrojený? - Áno.
Dajte ju sem.
Pomaly.
Je to inak, ako sa zdá.
Pre koho naozaj pracujete?
Odpovedzte.
Odhoďte zbraň!
- Doriti. - Cieľ postrelený.
Vy zasraní hlupáci!
Čo ste ho nestrelili do nohy?
Vzdával sa.
Upracte to tu.
Malik, aby si vedel, mala som ho. Dvakrát.
Vraciam sa do bytu.
Adilah.
Organizácia, naši velitelia, si myslia, že si prebehla na druhú stranu.
Nechcem tomu veriť, ale je to ťažké.
Si informátorka britskej agentky?
Nie. To nie je pravda. Povedz im, že nie som.
Využívam ju, aby som zistila, čo vie.
Využívam ju ako ochranný štít.
Spolupracuje s Američanmi.
Ak nebudem s ňou, nájdu ma
a chytia.
A náš plán nedokončíme.
Pripomenul som im, že len ty si toto mohla zosnovať,
no musíš dokázať svoju oddanosť.
Vieš, čo sa stane Yasmine, ak neuspeješ?
Zabijú ju a ty sa budeš pozerať.
Emir, dal si mi sľub.
Sľúbil si, že budeme v bezpečí, aj keď odídeš z tohto sveta.
Ak to urobím...
Pomôžem ti.
No dokáž svoju vernosť.
Musí umrieť.
A musíš to urobiť ty.
Dnes.
Na rušnej ulici ako Montmartre.
Dom tvojho starého otca Mohammeda.
Stretnite sa tam o 16.00.
Zabav ju, kým sa tam zhromaždí dav. Dám ti nôž, ktorý použiješ.
Urobím všetko, čo povieš.
Vezmem ju tam.
No, prosím, nech to urobí niekto iný.
V poriadku.
Nájdem na to chlapa.
Ďakujem.
O pár dní bude zo mňa prach a kosti.
Chcem si ťa vziať, aby sme boli v Božích očiach jedno.
Budem čakať s imámom.
V noci odchádzam do Marseille.
Majú poznávaciu značku. Určite ma hľadajú.
Vezmi si to.
Tu je detonátor a čip.
Všetko dorazilo do Paríža podľa plánu.
Som rád, že budeš mať tú česť.
Pane.
Pane, nemáte tu žiadnu právomoc.
Sme tu vďaka odpočúvaniu policajnej komunikácie.
To je nelegálne, nesmú to zistiť.
Bude najlepšie vrátiť sa do auta, než nás spoznajú.
Nechajme to na políciu.
Francúzska polícia robí úplné hovno.
Nebezpečný cieľ im prekĺzol pomedzi prsty.
Vyhla sa aj našim ľuďom, pane.
Nájdeme ju a je naša.
Urobíme, čo musíme.
Už nebudeme čakať a sledovať.
Urobíme, čo sme mali urobiť hneď.
Porušíme pár zasraných pravidiel a dolámeme pár kostí.
Som na sledovačke, máš niečo?
Cesar zachytil mail od Američanov do Langley
o dnešnom mimoriadnom stretnutí.
Nie na Parížskej stanici.
Ignorujú všetky protokoly, takže to musí byť vážne.
Myslím, že sa nám to snažia prebrať.
Po prenose ťa informujem.
Nie, pozriem si to sama. Je to príliš dôležité.
Je mi fuk, či ma DGSE tají. Idem tam.
Nemyslím si, že je to dobrý nápad.
Budem tam o hodinu.
Hlava teroristickej bunky,
ktorá plánuje veľký útok na Spojené štáty,
utiekla z našej väzby v zahraničí.
Objasním to.
Unikla nášmu sledovaciemu systému a to je výsledok,
ktorý priamo zapríčinili francúzske bezpečnostné služby
s čiastočným zapojením MI6.
Britská agentka, ktorá zvykne riešiť mimoriadne citlivé situácie,
je nadaná na získavanie dôvery ľudí,
no známa svojou nevyspytateľnosťou.
Navyše mala predchádzajúci sexuálny vzťah
s francúzskym agentom, moslimom francúzsko-alžírskeho pôvodu.
Britská agentka tak získala úplnú kontrolu nad vyšetrovaním
a výhradný prístup k cieľu.
A výsledkom je, že cieľ uletel z vratkého anglicko-francúzskeho hniezda.
Mal si pravdu. Snažia sa to prebrať.
Polícia a bezpečnostné služby vedú celonárodné pátranie,
ale nečakám, že tú ženu nájdu.
Máme informáciu, že ten plán sa týka fregaty,
ktorá údajne preváža nejakú špinavú bombu.
Na základe časovej osi sa domnievame, že opúšťa Európu
a mieri do prístavu na východnom pobreží USA.
Nepoznáme meno lode ani presné miesto nalodenia.
Veríme, že loď dorazí na východné pobrežie
v priebehu dvoch, troch dní.
Do dvoch dní? Ježiši.
Určite zaútočia na jeden z troch najväčších prístavov.
New York a New Jersey, Savannah a prístav vo Virgínii.
Všetky sú husto obývané v okruhu stoviek kilometrov.
V každom z prístavov zakotví denne
v priemere 18 až 22 nákladných lodí.
Odpustite, ale hovoríme tu o hľadaní ihly v kope sena.
Nejaký nápad, ako ju nájsť?
Zastavme lodnú dopravu v Atlantiku a zabráňme nákladným lodiam zakotviť.
A celé východné pobrežie sa bude pýtať, čo sa deje.
Rozchýri sa to
a vypukne nepredstaviteľný chaos.
Chcel by som navrhnúť jeden postup...
Je nezákonný, niektorí by povedali, že aj nemorálny.
No verím, že je to naša jediná šanca, ako útoku včas zabrániť.
Unesieme dcéru cieľa
a využijeme ju ako páku pri zatknutí a vypočúvaní cieľa.
Použijeme každú našu taktiku.
Únos dieťaťa nie je žiadna stratégia.
Pri všetkej úcte madam, už sme to robili.
Max, potrebujem vedieť, či existujú iné možnosti.
Nie, pane. Môžem jednoznačne potvrdiť, že nemáme iné možnosti.
Rob, čo musíš.
Čo si títo kovboji o sebe myslia?
Niečo také im na našej pôde v žiadnom prípade nedovolím.
Nasaď na to všetkých.
Nech ich neustále sledujú.
K tomu dieťaťu sa ani nepriblížia.
Hneď sa vrátim.
S tou informáciou nemôžeš nič robiť.
Sľúb mi, že nič neurobíš.
Nehovor mi o sľuboch.
Sľúbila som jej, že ochránim ju a jej dcéru.
Zlyhala som.
Tá žena je monštrum.
Vrahyňa.
Nie tvoja priateľka.
Mojou úlohou nie je myslieť si o nej, že je to monštrum alebo svätica.
Mojou úlohou je presvedčiť ju, aby mi povedala, čo vie.
Je mojou prácou zachrániť tých ľudí.
A aj v tom som zlyhala.
Ide o to, že by mi to povedala.
Viem to.
Dopekla.
Fakt pekné miestečko.
Vplyvní priatelia?
Vlastne áno.
Dúfal som, že prídete aj s kamarátkou.
Počúvajte. Hra sa skončila.
Mám povolenie od šéfov ukončiť vaše služby.
Francúzi súhlasia.
Máme novú stratégiu.
No tak, Max.
Doriti.
Nerobte to.
- Hej. - Prosím.
Viem, aké je ťažké prísť o takúto úlohu. Naozaj.
Najmä keď, neviem, hriechy otca...
O to nejde.
Ide o to, že to nebude fungovať.
Nefungovalo to, Imogen.
Nič ešte nezabralo a nám dochádza zasraný čas.
Ten tip na Rusov bol nahovno.
Tisíce amerických životov sú stále v ohrození
a jediným východiskom je Adilah El Idrissiová.
Ak sa tu zastaví...
Okamžite mi to oznámite, však?
Nerobím pre vás.
Všetci pre nás robia.
Skôr či neskôr.
Niekedy to treba vzdať.
Viete, ako to chodí.
Niekedy je ťažké to vzdať...
Najmä keď prehrávate.
A vy ste boli blízko. Vážne blízko.
Príď na Montmartre, rue Veron 26. 16.00
Uvidíme sa tam
Dobre, rýchlo.
Poďme.
To je v poriadku.
Budeš tam len chvíľku, kým ťa nedostaneme do bezpečia.
Dobre?
Nová aktivita. Odvoz odpadu.
Podľa plánu.
Rozumiem.
Zraňuje to moje city, keď mi takto utekáš.
Prečo sme tu?
Toto je moja pravda.
Aká pravda?
Dom starého otca.
Tu som bola, než sa to všetko stalo.
Kiežby si ma vtedy poznala.
Musím ti niečo povedať.
Američanov už nebaví naša hra na schovávačku.
Plánujú uniesť Yasminu
a využijú ju, aby si prehovorila.
No ja ju môžem dostať do bezpečia.
Môžem vám zohnať nové identity a nikdy vás nenájdu.
Ale musíme to urobiť ihneď.
Čo tým myslíš, že ju unesú?
Kam ju vezmú? To nemôžu. Je to len dieťa.
Ja viem.
Moji ľudia Yasminu zabijú, ak uveria, že som ich zradila Američanom.
Ver mi, viem to.
Preto ti vravím, že vás môžem dostať do Anglicka.
Musíte cestovať oddelene a musíme okamžite odísť,
lebo Paríž je teraz pre vás dve to najnebezpečnejšie miesto.
- Nemôžem. - Počúvaj ma.
Ak im dovolíš vziať ti ju, už ju nikdy neuvidíš.
Aj keď im všetko povieš.
Nikdy ti nedovolia vrátiť sa k normálnemu životu s dcérou.
A žiadna krajina si vás nevezme.
Prídeš o ňu.
Musíme hneď odísť.
Prosím. Musíš mi veriť.
Doriti s tým.
Tá žena ma zbadala.
Mala zbraň. Vzala ju.
Djinn Al Raqqa uspeje.
Oznám, že má rozbušku.
Keď sa vzdá, okamžite ich naložíme do lietadla, dobre?
A potom...
Áno, vydrž.
Volal tím, čo sledoval to dievča.
Zavolám ti späť.
Mali ich v byte,
no dve hodiny nezachytili vnútri žiadny pohyb ani rozhovor.
A nevideli ich opustiť budovu.
Vlámali sa do bytu a je prázdny.
Očividne ich dostali preč.
To Imogen.
Tá žena to nevzdá.
- Musíme ju nájsť. - Áno, pane.
Prekvapenie!
Všetko najlepšie, syn môj.
Úplne som zabudol.
Ďakujem.
Si ako cudzí, pozri, čo sme urobili, aby sme ťa videli.
Prepáč.
Prepáč, baba. V práci je rušno.
Ledva spoznávam vlastného syna.
Uvarila som ti, čo máš rád. Najeme sa spolu.
Hneď som späť. Posaďte sa. Rýchlo to vybavím.
Oddychuješ ty niekedy?
Hneď sa vrátim.
Haló.
Malik. Zlé správy. Adilahina dcéra Yasmina zmizla...
Neviem ako...
Podľa Američanov im dal niekto tip, aby odišli.
Dúfam, že to nie je tak, ako si myslím.
Vlastne to nechcem vedieť.
Počúvaj, možno to ešte napravíme, ak zistíš, ako sa to stalo...
Okej.
Ďakujem za informácie.
Musím ísť.
Je na ceste do Anglicka.
Tam sa s ňou stretneme.
Vybavím nové identity
a dostanem vás z krajiny niekam do bezpečia.
Nikdy vás nenájdu.
Má sa dobre.
Chcela zmrzlinu.
Ďakujem.
Počúvaj.
Uvedomuješ si, že ja jediná viem, kde je tvoje dieťa?
Nemôžeš sa s ňou stretnúť, kým mi nedáš meno a polohu lode.
Božemôj.
Všetci ste rovnakí.
Teraz využívaš moju dcéru?
Robíš presne to, čo sa chystali urobiť oni.
Nebyť mňa, teraz by ťa v cele mučili topením.
Ja jediná som ťa chránila, bránila a bojovala za teba.
Opakovane som ti zachraňovala zadok
a ten svoj som si tento týždeň musela zachraňovať až trikrát.
Za to by si mohla byť aspoň úprimná a povedať mi, čo vieš.
Prečo by som mala byť úprimná a čokoľvek ti povedať,
kým na vlastné oči neuvidím dcéru?
Čuš.
Na vlastné oči!
Už čuš!
Prosím.
„Moja dcéra. Moja dcéra. Moja dcéra.“
Myslíš, že si jediná žena na celom svete,
čo miluje dieťa a nemôže byť s ním?
Myslíš, že ty jediná si niečo také zažila?
Mám nápad.
Čo keby si skúsila nebyť teroristkou,
či to nezlepší tvoje rodičovské schopnosti?
Čo ty vieš, aké to je byť matkou?
Všetko!
Všetko.
Bože. Možno, neviem.
To je fuk.
Zabudla som, že len ty jediná si zažila bolesť.
Zažila stratu. Len ty jediná.
Vieš, milióny ľudí majú nahovno životy aj príležitosti,
no nepridajú sa k teroristickej skupine
a nenaplánujú útok s cieľom zabiť tisíce ľudí.
Neviem, prečo som ťa jednoducho neudala,
aby ti spôsobili toľko bolesti, až by si prosila o milosť.
Neviem, prečo som im ťa nevydala a nenechala ich, aby ťa zlomili.
Nezáleží mi na tebe. Nič pre mňa neznamenáš.
Nie si pre mňa nikým.
Si žena s dieťaťom, ktoré ťa miluje a potrebuje,
a ty si sa rozhodla všetko to zahodiť.
- Nemala som na výber. - Vybrala si si toto namiesto nej.
Nemala som inú posranú možnosť.
A to je niečo, čo nikdy nepochopíš, Imogen,
pretože tvoj život bol plný možností.
Takýto život si si vybrala.
- Ty... - Ja nie.
Skočila si z útesu a pridala sa k nim, pamätáš?
Nikto ťa nestrčil.
Neopovažuj sa tváriť, že vieš, aký som mala život.
Správne.
Lebo bol hrozne tragický, čo?
Lebo mamička s oteckom odišli
a na Oxford si musela ísť sama...
Choď doriti.
...a zaľúbila si sa do muža, ktorý ti ponúkol
stať sa pôvabnou špiónkou.
Choď doriti.
Bolo to smutné, Imogen?
Povedz, cítiš sa menej osamelá ako odvážna belošská hrdinka,
ktorá zachraňuje svet pred skazou a zlými monštrami ako ja?
Kto povedal, že rozhoduješ, čo je dobré a zlé?
Pretože milióny ľudí a rodín, vrátane tej mojej,
zavraždili a vysídlili. Obsadili naše krajiny, kolonizovali ich.
Znesvätili naše mešity.
Naše domovy a nádeje zničili, akoby na nich nezáležalo.
Tragédiou je to však len vtedy, keď sa to stane vašim ľudom na vašej pôde.
My sme len civilnými stratami, však?
Však?
Myslíš si, že ten tvoj plán toto vyrieši?
Tak myslíš?
Alebo je to východisko pre teba a tvoje dieťa?
Hovor, prosím.
Prosím.
Si tu so mnou, lebo ty a ja sme rovnaké.
Sme rovnaké.
Lebo ak by si zabitím tisícov ľudí dokázala priviesť späť otca
alebo matku,
alebo svoje dieťa...
Možno by si zvažovala, že urobíš presne to isté.
A to ťa na smrť desí.
Pamätáš si jej tvár?
Viem, čo si sa dnes chystala urobiť.
A viem, že si ma nechcela zabiť.
Takže budem veriť, že nie si monštrum,
ale ľudská bytosť a urobíš správnu vec.
Ty si vyber, či do auta nastúpiš alebo nie.
Ako sa rozhodneš?
Preklad titulkov: Ina Nguyenová